 Pois qu'eu hai parlat del nom, 
razonar dezir del pronom,

e derrier del verb dirai 
enaisi con mell sabrai. 
Perque sapchas, amanz grazitz, 
que en le primier rech hom ditz
aicel, aquel, e el, cel, cest, 
autre, mos, tos e aquest. 
Enls primiers oblics s'adui
lui, celui, autrui e cestui; 
enl rech plural ditz hom il,
aquil, autre, aquest, e cill; 
enls oblics plurals ditz hom els,
autres, sos, mos, los e aquels; 
e tot aisi con cel declin, 
van tuit li autre mascolin. 